text: Kan vi blive enige: Skal det være gratis at gå til psykolog?
  10 maj 2019 kl. 17.00
  
  I dagens program mødes de to folketingskandidater Nanna Bonde fra Socialistisk Folkeparti og Steen Holm Iversen fra Liberal Alliance. Begge kæmper de om at komme i Folketinget for første gang. 
  De er bestemt ikke enige i spørgsmålet: Skal det være gratis at gå til psykolog? 
  Derfor inviterede vi dem i studiet for at se, om det nu ikke var muligt for dem at blive bare lidt enige om netop det spørgsmål.
  Kan vi blive enige? 
  Tre minutter, to politikere, et spørgsmål og ingen tal - det er de simple regler, når politikere alle hverdage krydser klinger i TV SYDs debatprogram Kan vi blive enige?.
  Som titlen antyder, handler det dog ikke kun om at debattere. For at være en god folketingspolitiker kræver det, at man kan samarbejde på tværs af partier. 
  TV SYD tester derfor politikernes evne til at blive enige. Følg med her på tvsyd.dk og i vores nyhedsudsendelse i tv under valgkampen.
  
  